Dagiti grupo ti isla ti Filipinas

Ti Filipinas ket nabingbingay kadagiti tallo a grupo ti isla ti Luzon, Visayas ken Mindanao. Ti Luzon ken Mindanao ket nanaganan manipud kadagiti nangruna nga islada iti isu met laeng a nagnagan, bayat a ti Visayas (ti Is-isla ti Visaya) ket maysa a purpuro.

Pannakabingbingay 
Dagiti nadumaduma nga isla ket naigrupo dagitoy kadagiti nailasin a grupo ti isla babaen ti rehionda: Dagiti rehion ti I aginggana iti V, CAR ken NCR ket para iti Luzon, Dagiti rehion ti VI aginggana iti VIII ket para iti Visayas, ken dagiti Rehion IX aginggana iti Rehion XIII ken ti BARMM ket para iti Mindanao. No ti probinsia ket maipan iti baro a rehion, mabalin daytoy a maipan iti baro a grupo ti isla, kasla ti kaso ti Palawan, idi daytoy ket naipan manipud iti MIMAROPA. Dagiti isla  a grupo ket awan bukodda a gobierno, ngem imbes ket nabingbingay dagitoy kadagiti probinsia, dagiti siudad, dagiti ili ken dagiti baranggay, nga isu dagitoy ti addaan kadagiti lokal a gobierno.

Urayno dagiti grupo ti isla ket awan kadagiti lokal a gobierno, isu a dagiti kapitolio, dagiti dadduma a siudad ket nagbalinda a ti politikal, ekonomia ken dagiti kultural a sentro dagiti grupo ti isla. Ti Manila ket isu ti nailian a kapitolio ken isu ti de facto a kapitolio ti Luzon, urayno ti Siudad ti Quezon, ti dati a kapitolio, ket ad-adu kadagiti agtataeng ngem ti Manila. Ti Cebu ket isu ti kadakkelan a siudad iti Visayas. Ti kangrunaan a siudad ti Mindanao ket ti Davao.

Panagusar iti nagan

Luzviminda 
Ti Luzviminda ket isu ti akronimo dagiti nagan ti grupo ti isla (Luzviminda ket para iti Luzon, Visayas ken Mindanao) ken nadayeg pay daytoy a nagan para iti babbai a Filipino.

Kangrunaan nga is-isla 
Luzon

Visayas

Mindanao

Kitaen pay 
 Listaan dagiti isla ti Filipinas

Dagiti nagibasaran

Dagiti akinruar a silpo 

Dagiti grupo ti isla ti Filipinas